turjo4nis/wikipedia-bn-dump-20250701 huggingface dataset:
উত্তর রেল (রাশিয়া)

সেভেরনায়া শেলেস্নায়া রেলওয়ে বা উত্তর রেল (Северная железная дорога; উচ্চারণ - সেভেরনায়া শেলেস্নায়া দরোগা) হল রাশিয়ার রাজধানী মস্কো এবং আর্কানজেলস্কের মধ্যে সংযোগকারী রাশিয়ার পুরাতনতম রেল নেটওয়ার্কগুলির মধ্যে একটি; ১৮৭২ সালে এই রেলপথ প্রথম চালু করা হয়। এই রেল নেটওয়ার্কটি উত্তর মহাসাগরের-এর উপকূল বরাবর অবস্থিত। আর্কানজেলস্ক, কোমি, ভোলোগদা, কোস্ত্রোমা, ইয়ারোস্লাভ্‌ল, ,ল্‌ভানোভো, ও ভ্লাদিমির, প্রভৃতি রুশ ফেডারেশনভুক্ত ওবলাস্ট বা প্রশাসনিক অঞ্চল জুড়ে উক্ত রেলের বিস্তার।
 ইউরোপীয় রাশিয়ার উত্তর প্রান্ত বরাবর বিস্তৃত এই রেলপথের মোট দৈর্ঘ্য প্রায় ৬০০০ কিলোমিটার। ইয়ারোস্লাভ্‌লে এই রেলের সদরদপ্তর অধিষ্ঠিত।

ইতিহাস 
উত্তর রাশিয়ায় রেলপথ স্থাপনের সূচনা বস্তুত ১৮৫৯ সালে। সে' সময়ই প্রস্তাবিত মস্কো-ইয়ারোস্লাভ্‌ল রেলপথের অংশ হিসেবে মস্কো থেকে ৭৫ কিলোমিটার উত্তরপূর্বে সেরগিয়েভ পসাদ্‌ পর্যন্ত রেলপথ স্থাপন শুরু হয়। ১৮৬২ থেকে এই পথে রেল চলাচল শুরু করে। সেই হিসেবে এই রেলপথটিই রাশিয়ার প্রাচীনতম রেলপথ। তবে বর্তমানে রেলপথের এই অংশটি আর উত্তর রেলের অংশ হিসেবে বিবেচিত হয় না। ১৯৫৯ সালে এই অংশটি মস্কো-ইয়ারোস্লাভ্‌ল রেলপথের অংশ হিসেবে রেলের মস্কো বিভাগের হাতে স্থানান্তরিত হয়। এই অংশটি বর্তমানে ট্রান্স সাইবেরিয়ান রেলওয়ের একটি অংশ। সেই হিসেবে ১৮৬৮ সালের সেপ্টেম্বরে কাজ শুরু করা ইভানোভো-শুইয়া অংশটিই বর্তমানে উত্তর রেলের প্রাচীনতম অংশ।

ঊনবিংশ শতাব্দীর শেষের দিকে যখন জারশাসিত রাশিয়ায় নতুন নতুন রেলপথ নির্মাণের উপর যথেষ্ট গুরুত্ব আরোপিত হয়, তার ফলশ্রুতিতে উত্তর রেলের একের পর এক শাখা এই সময় বিস্তার লাভ করে। ১৮৮৭ সালে নির্মিত হয় ইয়ারোস্লাভ্‌ল থেকে নেরেখ্‌তা হয়ে কোস্ত্রোমা পর্যন্ত শাখাটি; ১৮৯৪ সালে ভোলোগদা থেকে একেবারে উত্তরে উত্তর মহাসাগর উপকূলস্থ আর্কেনজেলস্ক পর্যন্ত রেলপথ নির্মাণ শুরু হয়, যা শেষপর্যন্ত ১৮৯৭ সালে সম্পন্ন হয়। ঐ ১৮৯৭ সালেই ভোলোগদা থেকে ইয়ারোস্লাভ্‌ল পর্যন্ত নির্মিত হয় আরএকটি ন্যারোগেজ লাইন (১৯১৬ সালে এই লাইনটি নর্মালগেজে রূপান্তরিত করা হয়)। ১৯০৭ সালের মধ্যেই ইউরোপীয় রাশিয়ার উত্তর অংশে বর্তমান উত্তর রেলের অন্তর্ভুক্ত অঞ্চলে প্রায় ২০০০ কিলোমিটার রেলপথ স্থাপিত হয়ে যায়।

সোভিয়েত আমলের প্রথম দিকে রুশ গৃহযুদ্ধের বছরগুলিতে মানুষ ও পণ্য পরিবহনের ক্ষেত্রে এই ইতোমধ্যেই সুবিস্তীর্ণ রেলপথটির গুরুত্ব অনুভূত হলেও সাথে সাথে এর আরও সম্প্রসারণের কাজ শুরু করা যায়নি। তবে ১৯৩৭ - ১৯৪২ সালে যুদ্ধের মধ্যেই এর আরও সম্প্রসারণ হয় এবং সুমেরু বৃত্তেরও উত্তরে প্রায় ১৫০০ কিলোমিটার বিস্তৃত পেচোরা রেল স্থাপিত হয় (শুরুতে অবশ্য এর নাম ছিল উত্তর পেচোরা রেল)। এরফলে রেলপথে খনিশহর ভরকুতার সাথে মস্কোর সরাসরি যোগাযোগ স্থাপিত হয়। লেনিনগ্রাদে অবরোধের সময় উত্তর রাশিয়ার সাথে যোগাযোগের বিকল্প পথ হিসেবে এই রেলপথের গুরুত্ব সম্যক অনুভূত হয়। ১৯৬৭ সালে এই পেচোরা রেল উত্তর রেলের অন্তর্ভুক্ত হয়।

১৯২০ সাল থেকেই এই রেলপথের আংশিক বৈদ্যুতিকরণ শুরু হয়। দ্বিতীয় বিশ্বযুদ্ধের পর এই গতি ত্বরাণ্বিত হয়।

বর্তমান গুরুত্ব 
বর্তমানে এই রেল পাঁচটি আঞ্চলিক বিভাগে বিভক্ত (আর্কানজেলস্ক, ইয়ারোস্লাভ্‌ল, সোলভিচেগোদস্ক, সস্নোগোরস্ক এবং ভোলোগদা)। এই পাঁচটি আঞ্চলিক বিভাগের রেলপথের মিলিত দৈর্ঘ্য ৫৯৬০ কিলোমিটার। ২০০৮ সালে এই রেলে সর্বমোট কর্মীর সংখ্যা ছিল ৫৪,৪৫২ জন। ঐ বছরে উত্তর রেল মোট ৯৪ লক্ষ দূরগামী যাত্রী, ১ কোটি ৯২ লক্ষ লোকাল যাত্রী এবং ৬ কোটি ৯২ টন পণ্য পরিবহন করে।

চিত্রশালা

তথ্যসূত্র

বহিঃসংযোগ 
দপ্তরিক তথ্যক্ষেত্র 

রাশিয়া
রাশিয়ার রেলপথ
সোভিয়েত ইউনিয়ন
অলিম্পিকে লাতভিয়া

লাতভিয়া প্রথম অলিম্পিক গেমসে অংশগ্রহণ করে ১৯২৪ সালে। ১৯৪০ সালে সোভিয়েত ইউনিয়ন দখল করে নেওয়ার পর থেকে লাতভিয়া সোভিয়েত ইউনিয়নের অংশ হিসাবে ১৯৪৮-১৯৮৮ গেমস পর্যন্ত অংশগ্রহণ করে। ১৯৯১ সালে সোভিয়েত ইউনিয়ন ভেঙে গেলে লাতভিয়া স্বাধীন দেশ হিসাবে ১৯৯২ সালের গ্রীষ্মকালীন ও শীতকালীন উভয় অলিম্পিক গেমসে অংশগ্রহণ করে। তারপর থেকে সকল গ্রীষ্মকালীন গেমস ও শীতকালীন গেমসে তাদের ক্রীড়াবিদ পাঠিয়েছে।

লাতভিয়ার ক্রীড়াবিদগণ গ্রীষ্মকালীন অলিম্পিকে মোট ১৯ টি এবং শীতকালীন অলিম্পিকে ৯ টি পদক জিতেছে।

পদক তালিকা

গ্রীষ্মকালীন গেমস অনুযায়ী পদক

শীতকালীন গেমস অনুযায়ী পদক

আরও দেখুন 
 প্যারালিম্পিকে লাতভিয়া

বহিঃসংযোগ
হাফিজ জলন্ধরি

আবু আল-আসার হাফিজ জলন্ধরি () (১৪ জানুয়ারি ১৯০০ - ২১ ডিসেম্বর ১৯৮২) ছিলেন পাকিস্তানি উর্দু কবি। তিনি পাকিস্তানের জাতীয় সঙ্গীতের রচয়িতা। সংক্ষেপে তিনি হাফিজ জলন্ধরি নামে পরিচিত। পাকিস্তানের ডাক বিভাগ তার সম্মানে প্রকাশিত স্মারক ডাকটিকেটে এই নাম ব্যবহার করেছে।

প্রারম্ভিক জীবন
হাফিজ জলন্ধরি ১৯০০ সালের ১৪ জানুয়ারি ব্রিটিশ ভারতের পাঞ্জাবে জন্মগ্রহণ করেন। তার বাবা শামসউদ্দিন ছিলেন কুরআনের হাফেজ। জলন্ধরি প্রথমে মসজিদের মক্তবে পড়াশোনা করেছেন। পরে তিনি স্থানীয় বিদ্যালয়ে ভর্তি হন। তিনি মাত্র সপ্তম শ্রেণী পর্যন্ত প্রাতিষ্ঠানিক শিক্ষা অর্জন করেছেন।

১৯৪৭ সালে পাকিস্তানের স্বাধীনতার পর তিনি লাহোর চলে আসেন

সাহিত্য জীবন
১৯২২ থেকে ১৯২৯ সাল পর্যন্ত হাফিজ জলন্ধরি কয়েকটি মাসিক পত্রিকার সম্পাদক হিসেবে কাজ করেছেন। এর মধ্যে রয়েছে ননেহাল, হাজার দাস্তান, তেহজিব-এ-নিশওয়ান এবং মাখজিন। ১৯৩৫ সালে তার প্রথম কবিতা সঙ্কলন প্রকাশিত হয়। দ্বিতীয় বিশ্বযুদ্ধের পর তিনি সঙ্গীত প্রচারণা বিভাগের পরিচালক হিসেবে কাজ করেছেন। এসময় তিনি লেখা গান জনপ্রিয়তা পায়।

হাফিজ জলন্ধরি পাকিস্তান আন্দোলনে সক্রিয়ভাবে অংশগ্রহণ করেছেন। এসময় তার রচনাসমূহ জনগণকে উদ্দীপিত করেছে। ১৯৪৮ সালে তিনি কাশ্মিরের স্বাধীনতার জন্য গঠিত বাহিনীতে যোগ দেন এবং আহত হন। তিনি কাশ্মীরি সঙ্গীত "ওয়াতান হামারা আজাদ কাশ্মির" রচনা করেছেন। ১৯৬৫ সালের ভারত-পাকিস্তান যুদ্ধের সময় তিনি অনেক দেশপ্রেমমূলক গান রচনা করেছেন।

তিনি রাষ্ট্রপতি আইয়ুব খানের উপদেষ্টা নিয়োগ পান। পরবর্তীতে পাকিস্তানের লেখক সংঘের পরিচালক হন।

জলন্ধরির রচিত শাহনামা-এ-ইসলাম তাকে ব্যাপক খ্যাতি এনে দেয়। এটি ফেরদৌসির শাহনামা মহাকাব্যের আদলে রচিত যাতে ইসলামের গৌরবোজ্জ্বল ইতিহাস কাব্য আকারে বর্ণিত হয়েছে। তিনি পাকিস্তানের জাতীয় সঙ্গীতের রচয়িতা।

মৃত্যু
হাফিজ জলন্ধরি ১৯৮২ সালের ২১ ডিসেম্বর পাকিস্তানের লাহোরে মৃত্যুবরণ করেন। তাকে লাহোরের মডেল টাউনে দাফন করা হয়। পরবর্তীতে লাহোরের মিনার-এ-পাকিস্তানের নিকটে নির্মিত সমাধিতে তার দেহাবশেষ স্থানান্তর করা হয়।

পুরস্কার ও সম্মাননা
সাহিত্য ও দেশপ্রেমমূলক কর্মের জন্য হাফিজ জলন্ধরি রাষ্ট্রপতির কাছ থেকে হিলাল-ই-ইমতিয়াজ খেতাব লাভ করেছিলেন।
১৯৫৮ সালে পাকিস্তান সরকার কর্তৃক প্রাইড অফ পারফরম্যান্স পুরস্কার প্রদান করেন পদার্থবিজ্ঞান এ উলেখ্যযোগ্য অবদান এর জন্য।

সাহিত্যকর্ম

কওমি তারানা: পাকিস্তানের জাতীয় সঙ্গীত

হাফিজ জলন্ধরি ১৯৫২ সালে কওমি তারানা রচনা করেছেন। এটি পাকিস্তানের জাতীয় সঙ্গীত। এই সঙ্গীতের জন্য তিনি অধিক খ্যাত।

শাহনামা-এ-ইসলাম
তার রচিত শাহনামা-এ-ইসলাম তাকে ব্যাপক খ্যাতি এনে দেয়। এতে ফেরদৌসির শাহনামার আদলে ইসলামের ইতিহাসের বর্ণনা দেয়া হয়েছে।

আরও দেখুন
 কওমি তারানা

তথ্যসূত্র

১৯০০-এ জন্ম
১৯৮২-এ মৃত্যু
জলন্ধরের ব্যক্তিত্ব
পাকিস্তানি কবি
উর্দু কবি
জাতীয় সঙ্গীত রচয়িতা
হিলাল-ই-ইমতিয়াজ গ্রহীতা
পাকিস্তানি প্রশস্তি রচয়িতা
ব্রিটিশ ভারতীয় ব্যক্তি
লাহোরের লেখক
লাহোরের কবি
২০শ শতাব্দীর কবি
প্রাইড অব পারফরম্যান্স প্রাপক
পাঞ্জাবি ব্যক্তি
জলন্ধরের ব্যক্তি
হিলাল-ই-ইমতিয়াজ প্রাপক
পাকিস্তান আন্দোলনের কর্মী
দক্ষিণায়নের দিন

দক্ষিণায়নের দিন প্রখ্যাত বাংলাদেশী ঔপন্যাসিক শওকত আলী রচিত একটি সমকালীন উপন্যাস। উপন্যাসটি ১৯৮৫ সালে প্রকশিত হয়। ৩২০ পৃষ্ঠার এই বইটিতে একটি মধ্যবিত্ত পরিবারের উত্থান, পতন, সংগ্রাম, ভালোবাসার সমন্বয়ে বহুস্তর জীবনের পূর্ণ রূপ তুলে ধরা হয়েছে। শওকত আলীর দক্ষিণায়নের দিন, কুলায় কালস্রোত এবং পূর্বরাত্রি পূর্বদিন উপন্যাস তিনটি যথাক্রমে ১৯৭৬, ১৯৭৭, এবং ১৯৭৮ সালে সাপ্তাহিক বিচিত্রার ঈদ সংখ্যায় প্রকাশিত হয়। তিনটি উপন্যাসেই পাত্র পাত্রী একই হওয়ায় প্রকাশক ১৯৮৫ সালে এই ত্রয়ী উপন্যাসকে একত্রে দক্ষিণায়নের দিন নামে প্রকাশ করেন।

নাটক 
দক্ষিণায়নের দিন উপন্যাস অবলম্বনে দক্ষিণায়নের দিন নামক ধারাবাহিক নাটকটির চিত্রনাট্য লিখেছেন ও পরিচালনা করেছেন সাজ্জাদ সুমন। এতে অভিনয় করেছেন হুমায়ুন ফরীদি, শহীদুজ্জামান সেলিম, সুমাইয়া শিমু, আরমান পারভেজ মুরাদ, মৌসুমী বিশ্বাস প্রমুখ। নাটকটি এনটিভিতে প্রচারিত হত।

আরও দেখুন 
 প্রদোষে প্রাকৃতজন
 উত্তরের খেপ

তথ্যসূত্র

বহিঃসংযোগ 

বাংলা সাহিত্য
বাংলা ভাষার উপন্যাস
বাংলাদেশের উপন্যাস
শওকত আলীর সাহিত্যকর্ম
সঙ্গীত পরিচালক

সঙ্গীত পরিচালক () হলেন ঐ ব্যক্তি যিনি যন্ত্রসঙ্গীত দল, ব্যান্ড দল, চলচ্চিত্র, টেলিভিশন, বেতার, বিদ্যালয়, কলেজ বা অন্য কোন প্রতিষ্ঠানের গান পরিচালনা করে থাকেন। তিনি শুধু গান পরিচালনার দায়িত্বে থাকেন, কোন দল বা প্রতিষ্ঠানের প্রধান কেউ নন।

যন্ত্রসঙ্গীত 
যন্ত্রসঙ্গীতের ক্ষেত্রে সঙ্গীত পরিচালক বিশেষ ভূমিকা পালন করেন। যুক্তরাষ্ট্র, যুক্তরাজ্যসহ প্রায় সকল দেশেই একজন সঙ্গীত পরিচালক যন্ত্রসঙ্গীত পরিচালনা করে থাকেন। সঙ্গীত মঞ্চে ও অপেরায় সঙ্গীত পরিচালক সব কিছু পরিচালনার দায়িত্বে থাকেন। জর্জ জেল প্রথম ব্যক্তি যিনি ১৯৪৬ সালে যন্ত্রসঙ্গীতের সঙ্গীত পরিচালক হিসেবে দায়িত্ব পালন করেন।

চলচ্চিত্রের গান 
চলচ্চিত্রের গান, বিশেষ করে উপমহাদেশের ভারত ও বাংলাদেশের চলচ্চিত্র শিল্পে, যেখানে চলচ্চিত্রে গান ব্যবহৃত হয়, সেসব ক্ষেত্রে সঙ্গীত পরিচালক বিদ্যমান থাকেন। চলচ্চিত্রে সঙ্গীত পরিচালক বিভিন্ন সঙ্গীত যন্ত্রাংশ ব্যবহার করে গান ধারণ করেন, ধারণকৃত গান পুনঃসংযোজন-বিয়োজন করেন।

টেলিভিশন ও বেতার 
টেলিভিশন ও বেতারের সঙ্গীত পরিচালক বা রেকর্ড প্রোডিউসার টেলিভিশন ও বেতারের জন্য গান ধারণ করেন। তারা টেলিভিশন ও বেতার কর্তৃপক্ষের সাথে আলোচনা সাপেক্ষে কোন গান রেকর্ড করতে হবে কিনা, কখন কোন গান পরিবেশন করা হবে, কতোটুকু পরিবেশন করা হবে তা নির্ধারণ করেন ও সে অনুযায়ী কাজ করেন।

আরও দেখুন 
 ভোকাল
 গীতিকার
 সুরকার

তথ্যসূত্র

বহিঃসংযোগ 

গান
সঙ্গীত
সম্প্রচার পেশা
পরিচালক
কর্তৃত্বমূলক পদ
প্রিন্স রজার্স নেলসন

প্রিন্স রজার নেলসন (৭ জুন, ১৯৫৮ - ২১ এপ্রিল, ২০১৬) বিখ্যাত মার্কিন সঙ্গীতশিল্পী, গীতিকার, সুরকার, সঙ্গীত প্রযোজক সেই সাথে ছিলেন অভিনেতা।

অর্জন
এই সঙ্গীতশিল্পী তার শিল্প সাধনা, অভিনয় এবং কণ্ঠের জাদুকরী ছোঁয়ায় ছিলেন বিচিত্র। বিভিন্ন ধরনের গান যেমন ফানক, রক, রিদম এ্যান্ড ব্লুজ, ফোক একক, পপ সব ধরনের গান তিনি গেয়েছে। সারাবিশ্বে প্রায় ১০০ মিলিয়ন রেকর্ডস বিক্রয় হয়েছে আর তিনি হয়েছেন সর্বকালের সেরা ব্যবসা সফল সঙ্গীতশিল্পী। তিনি গ্র্যামি অ্যাওয়ার্ড, গোল্ডেন গ্লোব পুরস্কার ও একাডেমি পুরস্কারে ভূষিত হন। রক এন্ড রোল অব ফেইম ২০০৪ দিয়ে যাত্রা শুরু করেন। রোলিং স্টোন পত্রিকা প্রিন্স রজারকে সর্বকালের সেরা ১০০ জন শিল্পীর মধ্যে ২৭ তম অবস্থানে আসীন করে।

প্রাথমিক জীবন
প্রিন্স জন্মেছিলেন মিনিয়াপোলিসে। শিশুকাল থেকেই সঙ্গীতে তার অদম্য আগ্রহ ছিল। ১৯৭৮ সালে মাত্র ১৮ বছর বয়সে ওয়ার্নার ব্রাদার্সের সহযোগে ফর ইউ অ্যালবাম বাজারে আসে।

তথ্যসূত্র

১৯৫৮-এ জন্ম
২০১৬-এ মৃত্যু
এরিস্টা রেকর্ডসে্র শিল্পী
গ্র্যামি পুরস্কার বিজয়ী
মার্কিন পপ গায়ক
মার্কিন গায়ক
আফ্রিকান-মার্কিন গায়ক
২১শ শতাব্দীর মার্কিন সঙ্গীতশিল্পী
মার্কিন সোল সঙ্গীতশিল্পী
ওয়ার্নার রেকর্ডসের শিল্পী
মার্কিন পপ সঙ্গীতশিল্পী
কলাম্বিয়া রেকর্ডসের শিল্পী
ইউনিভার্সাল মিউজিক গ্রুপের শিল্পী
ব্রিট পুরস্কার বিজয়ী
মার্কিন পুরুষ গিটারবাদক
আফ্রিকান-মার্কিন গিটারবাদক
২১শ শতাব্দীর আফ্রিকান-মার্কিন ব্যক্তি
২০শ শতাব্দীর আফ্রিকান-মার্কিন ব্যক্তি
মার্কিন জেহোভার সাক্ষী
ইএমআই গ্রুপের শিল্পী
লিড গিটারবাদক
মার্কিন পুরুষ বেস গিটারবাদক
২০শ শতাব্দীর মার্কিন গিটারবাদক
২০শ শতাব্দীর মার্কিন অভিনেতা
২০শ শতাব্দীর মার্কিন পুরুষ সঙ্গীতজ্ঞ
২০শ শতাব্দীর মার্কিন সঙ্গীতশিল্পী
২১শ শতাব্দীর মার্কিন পুরুষ সঙ্গীতজ্ঞ
আফ্রো-মার্কিন অভিনেতা
আফ্রিকান-মার্কিন রক সঙ্গীতশিল্পী
মার্কিন সমসাময়িক আরঅ্যান্ডবি শিল্পী
মার্কিন চলচ্চিত্র অভিনেতা
মার্কিন জনহিতৈষী
মার্কিন পপ পিয়ানোবাদক
মার্কিন রিদম অ্যান্ড ব্লুজ শিল্পী
মার্কিন রক গিটারবাদক
মার্কিন রক কণ্ঠশিল্পী
শ্রেষ্ঠ মৌলিক সুর বিভাগে একাডেমি পুরস্কার বিজয়ী
মিনিয়াপোলিসের সংস্কৃতি
গোল্ডেন গ্লোব পুরস্কারপ্রাপ্ত সঙ্গীতজ্ঞ
মৃগীরোগে আক্রান্ত ব্যক্তি
মার্কিন রক গীতিকার
ব্রিলুইন জোন

উল্টা ল্যাটিসের মধ্যকার সেই সকল k মানের সঞ্চার পথ হল ব্রিলুইন জোন যেগুলো ব্রাগ প্রতিফলন (ব্রাগের শর্ত 2k.G+G²=0) অনুসরণ করে৷দেখা যায় a বাহু বিশিষ্ট বর্গ ল্যাটিসের প্রথম ব্রিলুইন জোন হয় এমন একটি বর্গ যার এক বাহুর দৈর্ঘ্য 2π/a ৷

ত্রিমাত্রিক ঘন ল্যাটিসের ব্রিলুইন জোন গঠনে নিম্নের সমীকরনণটি ব্যবহৃত হয়

hkx+kky+lkz= -(π/a)(h²+k²+l²)

যেখানে a হল ঘনকের এক প্রান্তের দৈর্ঘ্য৷এক্ষেত্রে প্রথম ব্রিলুইন জোন হল একটি কিউব যার এক বাহুর দৈর্ঘ্য 2π/a ৷
কেলাসবিজ্ঞান
অলিম্পিকে লিথুয়ানিয়া

লিথুয়ানিয়া ১৯১৮ সালে রুশ সাম্রাজ্য থেকে নিজেকে স্বাধীন ঘোষণা করার পর প্যারিসে অনুষ্ঠিত ১৯২৪ গ্রীষ্মকালীন অলিম্পিকে প্রথম অংশগ্রহণ করে। এবং শীতকালীন অলিম্পিকে প্রথম অংশগ্রহণ করে ১৯২৮ সালে। ১৯৪০ সালে সোভিয়েত ইউনিয়ন লিথুয়ানিয়া দখল করে নেয়। ১৯৫২ - ১৯৮৮ পর্যন্ত সকল গেমসে সোভিয়েত ইউনিয়নের অংশ হিসাবে অলিম্পিক গেমসে অংশগ্রহণ করেছিল। এ সময় লিথুয়ানীয় ক্রীড়াবিদগণ ৬০ টি পদক জিতেছিল।

১৯৯১ সালে সোভিয়েত ইউনিয়ন পতনের পর ১৯৯২ গেমস থেকে সকল গ্রীষ্মকালীন ও শীতকালীন গেমসে লিথুয়ানিয়া স্বাধীন দেশ হিসাবে প্রতিনিধিত্ব করে আসছে।

পদক তালিকা

গ্রীষ্মকালীন গেমস অনুযায়ী পদক

শীতকালীন গেমস অনুযায়ী পদক

আরও দেখুন 
 প্যারালিম্পিকে লিথুয়ানিয়া

বহিঃসংযোগ 
 
 
 
 
 The European Olympic Committees
আজমির দরগাহ আক্রমণ

আজমির দরগাহ আক্রমণ (যা আজমির দরগাহ বিস্ফোট নামেও পরিচিত) সেই ঘটনাটি ২০০৭ সালের ১১ অক্টোবর রাজস্থানের বিখ্যাত সুফী দরবেশ মঈনুদ্দীন চিশতীর দরগাহর বাহিরে ইফতার শুরুর ঠিক পরে ঘটে। তদন্তে প্রথমত সন্ত্রাসবাদী সংগঠন লস্কর এ তৈয়বার দিকে নজর দেওয়া হয়েছিলো। কিন্তু পরে তদন্তে জানা যায় যে আসলে এই বিস্ফোরণের পেছনে হিন্দুত্ববাদী সংগঠন রাষ্ট্রীয় স্বয়ংসেবক সঙ্ঘ ও এর প্রমুখ শাখা সংগঠন অভিনব ভারত নামক কট্টরপন্থী সংগঠনের হাত আছে। তদন্তে এও জানা যায় যে ঘটনার পেছনে রয়েছে তাদের নেতার আদেশে চার জন মিলে এই সমস্ত ভারতীয় জাতীয় কংগ্রেসের বিভিন্ন বড় নেতাও জড়িত।

আক্রমণ 
১১ অক্টোবর ২০০৭ সালে রাজস্থানের, খাজা মঈনুদ্দিন চিশতী-এর দরগাহ চত্বরেরর কিছুদূরেই ইফতাররত জনগণেরর মধ্যে টিফিন বাক্সের ভেতর বোমা রাখা হয়। এই বিস্ফোরণ তিন মানুষের জীবন কেড়েনেয় ও আরও সতেরো জন লোক জখম হন। পরে বিস্ফোরণ স্থাল থেকে পুলিশ কয়েকটি মোবাইল উদ্ধার করে। এর থেকে পুলিশের অণুমান যে বিস্ফোরণের জন্যে নিশ্চয় অধুনিক প্রকৌশল ব্যবহার করা হয়েছে।

তদন্ত 
তদন্তকারীরা এই বিস্ফারণের পেছনে পাকিস্তানেরর, লস্কর এ তৈয়বার উপর সন্দেহ করে। যার ফলে ভারতীয় গণমাধ্যমগুলি এই আক্রমণকে ভারতে বিস্তৃত সূফি মতবাদের বিরুদ্ধে ইসলামী কট্টরপন্থীদের আক্রমণ হিসেবে চিহ্নিত করে।

২২ অক্টোবর ২০১০, পাঁচ সন্দেহভাজন ভারতীয় সন্ত্রাস নির্মূলন স্কুয়াড কর্তৃক গেরেফতার হয়, তারা এই বিস্ফোরণের সাথে জড়িত ছিল। এই পাঁচ জনের চার জনই হিন্দুত্ববাদী সংগঠন রাষ্ট্রীয় স্বয়ংসেবক সঙ্ঘের সাথে সংযুক্ত।

তথ্যসূত্র

আরও দেখুন 
 হিন্দু সন্ত্রাস

আরও পড়ুন

বহিঃসংযোগ 

 In the words of a zealot…. Tehelka. 15 January 2011.
 Ajmer blast accused claims Shinde forced him to name RSS chief Bhagwat 

২০০৭-এ ভারতে খুন
আজমিরের ইতিহাস
হিন্দু সন্ত্রাসবাদ
রাজস্থানে অপরাধ
ভারতের ধর্মীয় ভবন ও স্থাপনায় হামলা
ভারতে হিন্দু অনুপ্রাণিত সহিংসতা
ভারতে হিন্দুত্ব সন্ত্রাসী হামলা
ভারতে মুসলিম নির্যাতন
ভারতে ইসলাম বিদ্বেষ
ভারতে হিন্দু কর্তৃক মুসলিম নির্যাতন
ভারতের মসজিদে হামলা
ইসলামভীতি
মুসলিম নির্যাতন
ভারতের ধর্মীয় ভবনে বোমা হামলা
হিন্দু সন্ত্রাসবাদী ঘটনা
হাদিরা ইউনিয়ন

হাদিরা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার গোপালপুর উপজেলার অন্তর্গত। এটি টাঙ্গাইল শহরের ৫৬ কিলোমিটার উত্তরে অবস্থিত।

জনসংখ্যাতত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, হাদিরা ইউনিয়নের মোট জনসংখ্যা ৩২,৫৫১ জন। এই ইউনিয়নে মোট ঘরসংখ্যা ৮০৩৬ টি।

শিক্ষা
হাদিরা ইউনিয়নের গড় সাক্ষরতার হার শতকরা ৪৬.৬ ভাগ (পুরুষ-৪৯.২%, মহিলা-৪৪.১%)।

আরও দেখুন
 টাঙ্গাইল

তথ্যসূত্র

গোপালপুর উপজেলার ইউনিয়ন
ঢাকা বিভাগের জনবহুল স্থান
টাঙ্গাইল জেলার জনবহুল স্থান
এ.এফ.এম. রেজাউল করিম সিদ্দিকী হত্যাকাণ্ড

এ.এফ.এম. রেজাউল করিম সিদ্দিকী হত্যাকাণ্ড সংঘটিত হয় ২০১৬ সালের এপ্রিল মাসের ২৩ তারিখ শনিবার সকাল ৭ টা ৪০ মিনিট সময়ে। বিশ্ববিদ্যালয়ে যাবার পথে নিজ বাড়ি থেকে প্রায় ৫০ গজ দূরে রাজশাহী শহরের শালবাগান বটতলা এলাকায় বাসের জন্য অপেক্ষারত অবস্থায় করিম সিদ্দিকীকে আততায়ীরা চাপাতির আঘাতে হত্যা করে।

পরিচয় 
এ.এফ.এম. রেজাউল করিম সিদ্দিকী ১৯৫৫ সালের ৭ জানুয়ারি পূর্ব পাকিস্তানের (বর্তমান বাংলাদেশ) রাজশাহী জেলার বাগমারা উপজেলায় জন্মগ্রহণ করেন। তার বাবা আবুল কাশেম প্রাথমিক শিক্ষা অধিদপ্তরের সহকারী পরিচালক ছিলেন। তিনি রাজশাহী কলেজিয়েট স্কুল থেকে ১৯৬৯ সালে মাধ্যমিক এবং রাজশাহী কলেজ থেকে ১৯৭২ সালে উচ্চ মাধ্যমিক পাশ করেন। এরপর ১৯৮০ সালে রাজশাহী বিশ্ববিদ্যালয়ের ইংরেজি বিভাগ থেকে স্নাতকোত্তর পাশ করেন তিনি। তিনি কর্মজীবন শুরু করেন সরকারি রাজেন্দ্র কলেজে ইংরেজি বিভাগের শিক্ষক হিসাবে। দেড় বছর সেখানে শিক্ষকতা করার পর যোগ দেন রাজশাহী বিশ্ববিদ্যালয়ের ইংরেজি বিভাগের প্রভাষক হিসাবে। একই বিভাগে তিনি ২০০১ সাল থেকে ২০০৪ সাল পর্যন্ত চেয়ারম্যানের দায়িত্ব পালন করেন।

বিচার 
রেজাউল করিম সিদ্দিকীর হত্যাকাণ্ডের ঘটনায় ২০১৬ সালের নভেম্বরে পুলিশের গোয়েন্দা বিভাগ (ডিবি) জেএমবির আট জনকে অভিযুক্ত করে চার্জশিট দেয়। দোষী সাব্যস্ত পাঁচ জনের মধ্যে শরীফুল ইসলাম এই মামলার প্রধান আসামী। চার্জশিটের তথ্য অনুযায়ী, শরিফুল নিজেই হত্যার পরিকল্পনা করেছিল। পুলিশের তথ্যানুযায়ী আটজনের মধ্যে তিনজন পুলিশের অভিযান ও বন্দুক যুদ্ধে মারা যায়। ২০১৮ সালের মে মাসে আদালত সিদ্দিকী হত্যা মামলায় ২ জনকে মৃত্যুদণ্ড ও ৩ জনকে যাবজ্জীবন দেন। মৃত্যুদণ্ডপ্রাপ্ত আসামীরা হলেন; রাবির ইংরেজি বিভাগের ছাত্র শরিফুল ইসলাম ও রাজশাহী পলিটেকনিকের ছাত্র মাশকাওয়াত হাসান সাকিব ওরফে আব্দুল্লাহ। যাবজ্জীবন কারাদণ্ডপ্রাপ্তরা হলেন রহমতউল্লাহ, আব্দুস সাত্তার ও রিপন তারা বিশ্ববিদ্যালয়ের শস্য বিজ্ঞান বিভাগের ছাত্র ছিলেন। এরা প্রত্যেকেই নিষিদ্ধ জঙ্গি সংগঠন জামাতুল মুজাহিদিন বাংলাদেশের (জেএমবি) সদস্য ছিলেন। মৃত্যদন্ডপ্রাপ্ত প্রধান আসামী শরীফুল রায় দেয়ার সময় পর্যন্ত পলাতক ছিলেন।

আরও দেখুন 
বাংলাদেশে ধর্মনিরপেক্ষদের উপর আক্রমণ

তথ্যসূত্র 

১৯৫৫-এ জন্ম
২০১৬-এ মৃত্যু
২০১৬-এর হত্যা
বাংলাদেশে ব্যক্তি হত্যা
রাজশাহী বিশ্ববিদ্যালয়ের শিক্ষক
রাজশাহী বিশ্ববিদ্যালয়ের প্রাক্তন শিক্ষার্থী
রাজশাহী কলেজের প্রাক্তন শিক্ষার্থী
বাংলাদেশে ধর্মনিরপেক্ষতাবাদীদের উপর হামলা
২০১৬-এ বাংলাদেশে খুন
বাংলাদেশে আইএসআইএল সন্ত্রাসী ঘটনা
বাংলাদেশে খুন হওয়া ব্যক্তি
পেনাং

পেনাং মালয়শিয়ার উত্তর-পশ্চিম উপকূলের একটি রাজ্য। এটি দুটি ভাগে  বিভক্ত, একটি রাজধানী এবং অন্যটি পেনাংদ্বীপ। উন্নত নগরায়ন এবং শিল্পের কারণে এটি মালয়শিয়ার অন্যতম অর্থনীতিক প্রদেশ এবং পর্যটক আকর্ষণ কেন্দ্র।

আরও দেখুন
 সুলতান আব্দুল হালিম মুদজাম শাহ সেতু 
 পেনাং জাতীয় উদ্যান

তথ্যসূত্র 

পর্যটনকেন্দ্র
পেনাং
মালয়েশিয়ার উপদ্বীপ
মালয়েশিয়ার অঙ্গরাজ্য
চুপ চুপ কে

চুপ চুপ কে  হল ২০০৬ সালে মুক্তিপ্রাপ্ত প্রিয়দর্শন পরিচালিত ভারতীয় হিন্দী কমেডি চলচ্চিত্র৷ এতে মুখ্য চরিত্রে শাহিদ কাপুর ও কারিনা কাপুর (খান) অভিনয় করেছেন। এছাড়া এই চলচ্চিত্রে ওম পুরি, সুনীল শেট্টি, অনুপম খের আরও অনেকে অভিনয় করেছেন। এটি একটি ব্যবসাসফল চলচ্চিত্র৷

কাহিনী 
জিতু গরীব দীননাথ মাস্টারমশাই এর হতভাগ্য অসফল পুত্র। সে যে সমস্ত ব্যবসায় হাত লাগায় তা ব্যর্থ হয়। বাজারে তার নামে প্রচুর দেনা। বাবার বন্ধুর মেয়ে প্রিয়াকে সে ছোটবেলা থেকে ভালবাসে কিন্তু প্রিয়ার বাবা জিতুকে পছন্দ করে। পাওনাদার দের হাত থেকে বাঁচতে সে নদীতে ঝাঁপ দিয়ে আত্মহত্যার চেষ্টা করে যাতে তার পিতা ইন্সুরেন্সের টাকা পেয়ে দেনা মেটাতে পারেন। কিন্তু জিতু জলে ডুবে মরেনা। অজ্ঞান অবস্থায় তাকে দুই মৎসব্যবসায়ী গুন্ডিয়া আর তার শাগরেদ বান্ডিয়া, উদ্ধার করে অনেক দূরের কোনো শহরে। তারা ভাবে জিতু বিরাট পয়সার মালিক। জিতু সব বুঝতে পেরে বোবা সেজে ওদের মধ্যেই বাস কর‍তে থাকে। গুন্ডিয়ারও বাজারে প্রচুর দেনা। মুখ্য পাওনাদার হল গুজরাটি এক ব্যবসায়ী পরিবার। দেনা শোধ করতে না পেরে গুন্ডিয়া বোবা সেজে থাকা জিতু ও শাগরেদ বান্ডিয়াকে বন্ধক রেখে যায় গুজরাটি বাড়িতে। এই বাড়ির কর্তা মঙ্গল সিং চৌহানের একমাত্র বোন শ্রুতি, সে-ও বোবা। একসময় সে বুঝতে পারে জিতু বোবা নয়। তাদের মধ্যে প্রেমের সম্পর্ক গড়ে ওঠে।

অভিনয় 
 কারিনা কাপুর খান - শ্রুতি ( মঙ্গলের বোন)
 শাহিদ কাপুর - জীতু
 সুনীল শেট্টি - মঙ্গল
 ওম পুরী - মঙ্গলের চাচা
 পরেশ রাওয়াল - গুন্ডিয়া ভাউ 
 অনুপম খের - জীতুর বাবা দীননাথ
 রাজপাল যাদব - বান্ডিয়া
 মনোজ যোশী - প্রিয়ার বাবা

সঙ্গীত 
এই চলচ্চিত্রের মিউজিক ডিরেক্টর ছিলেন হিমেশ রেশমিয়া৷ নিম্নে গানের তালিকা দেওয়া হল:

 আয়া রে - কুনাল গাঞ্জাওয়ালা , সুনীতি চৌহান
 দিল ভি লাগা - সোনু নিগম,  কুনাল,  শ্রেয়া ঘোষাল
 মৌসাম হে বড়া কাতিল - সোনু নিগম
 তুমি সে - বিজয় ইয়েদ্বেশ,  সুনীতি চৌহান
 গুমরা - কে.কে,  সুনীতি চৌহান
 সাবছে ফিরাক - হিমেশ রেশমিয়া

বহিঃসংযোগ
 iNterFlicks
 

২০০৬-এর চলচ্চিত্র
হিন্দি ভাষার চলচ্চিত্র
ভারতীয় চলচ্চিত্র
২০০০-এর দশকের হিন্দি ভাষার চলচ্চিত্র
হিমেশ রেশামিয়া সুরারোপিত চলচ্চিত্র
মালয়ালম চলচ্চিত্রের হিন্দি পুনর্নির্মাণ
ইউটিভি মোশন পিকচার্সের চলচ্চিত্র
ভারতীয় হাস্যরসাত্মক নাট্য চলচ্চিত্র
কেদাহ

কেদাহ মালয়েশিয়ার একটি রাজ্য। ইহার মোট আয়তন ৯০০০km² এবং এটি দুটি ভাগ দারা বিভক্ত,  একটি মূল ভূ-খন্ড এবং আরেকটি লংকাওয়ে। এই রাজ্যর রাজধানী আলোর সেতার।

আরও দেখুন 
সারাওয়াক
পেনাং

তথ্যসূত্র 

মালয়েশিয়ার অঙ্গরাজ্য
কেদাহ
মালয়েশিয়ার উপদ্বীপ
সারাওয়াক

সারাওয়াক (জাওয়াই : سراوق; উচ্চারণ - সারাওয়াক) হল মালয়েশিয়ার একটি প্রদেশ। বোর্নিও দ্বীপে মালয়েশিয়ার যে দু'টি প্রদেশ অবস্থিত, তার অন্যতম সারাওয়াক (অন্যটি সাবা)। সারাওয়াক মালয়েশিয়ার বৃহত্তম প্রদেশ। এর অন্য নাম বুমি কেনিয়ালাং, অর্থাৎ "ধনেশ পাখির দেশ" ("Land of Hornbills")। সারাওয়াকের প্রতীকও হল একটি গণ্ডার ধনেশ পাখি। এখানকার অধিবাসীদের ধর্মে এই পাখি যুদ্ধের প্রতীক হিসেবে চিহ্নিত।

সারাওয়াকের অবস্থান বোর্নিও দ্বীপের উত্তরপশ্চিম দিকে। এর উত্তরপূর্ব দিকে অবস্থিত এই দ্বীপে মালয়েশিয়ার অন্য প্রদেশ সাবা। এছাড়া এর উত্তরপূর্বে সমুদ্র উপকূলে অবস্থিত ছোট্ট দেশ ব্রুনেই'এর সুলতানশাহী। সারাওয়াকের উত্তর ও উত্তরপশ্চিমে দক্ষিণ চীনসাগর এবং দক্ষিণ ও দক্ষিণপূর্বে ইন্দোনেশিয়া।

১,২৪,৪৫০ বর্গকিলোমিটার বিস্তৃত এই প্রদেশ শুধু মালয়েশিয়ার বৃহত্তমই নয়, অনেক দিক থেকেই মালয়েশিয়ার অন্য সব প্রদেশ থেকে স্বতন্ত্র। এখানে এমন অনেক উপজাতির বাস, যাদের ভাষা, ধর্ম, কৃষ্টি-সংস্কৃতি, সবই মালয়েশিয়ার অন্য অংশের থেকে পৃথক। রাজধানী কুচিং'এর পাশ দিয়ে বহমান সারাওয়াক নদীর নাম থেকেই এই প্রদেশের নাম সারাওয়াক।

তথ্যসূত্র 

মালয়েশিয়ার অঙ্গরাজ্য
ইংরেজি ভাষী দেশ ও অঞ্চল
সারাওয়াক
অলিম্পিকে মলদোভা

মলদোভা স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।

১৯৯৪ সালের পূর্বে ১৯৫২ - ১৯৮৮ সাল পর্যন্ত মলদোভা সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।

মলদোভার ক্রীড়াবিদগণ গ্রীষ্মকালীন অলিম্পিকে পাঁচটি ভিন্ন ক্রীড়ায় ৭ টি পদক জিতেছে। তবে শীতকালীন অলিম্পিক গেমসে এখনো কোন পদক জিততে পারেনি। মলদোভা যেসকল দেশ স্বর্ণ পদক জিতেনি তাদের মধ্যে তৃতীয় স্থানে (পুয়েট্রো রিকো ও ফিলিপাইনের পর) রয়েছে।

মলদোভার জাতীয় অলিম্পিক কমিটি ১৯৯১ সালে গঠিত হয় এবং ১৯৯৩ সালে আইওসির স্বীকৃতি লাভ করে।

পদক তালিকা

গ্রীষ্মকালীন গেমস অনুযায়ী পদক

ক্রীড়া অনুযায়ী পদক

আরও দেখুন 
 প্যারালিম্পিকে মলদোভা

বহিঃসংযোগ
অলিম্পিকে রাশিয়া

রাশিয়া আধুনিক অলিম্পিক গেমসের অধিকাংশ আসরেই বিভিন্ন সময় আলাদা আলাদা জাতি হিসাবে অংশগ্রহণ করেছে। প্রথম রুশ সাম্রাজ্যের অধীন ১৯০০ গেমসে অংশগ্রহণ করে। ১৯০৪ সালের গেমসে অংশগ্রহণ না করলেও ১৯০৮ এবং ১৯১২ গেমসে পুনরায় ফিরে আসে। ১৯১৭ সালে রুশ বিপ্লব সংঘটিত হয় এবং ১৯২২ সালে সোভিয়েত ইউনিয়ন গঠিত হয়। রাশিয়া সোভিয়েত ইউনিয়নের অধীন ১৯৫২ অলিম্পিকে প্রথম অংশগ্রহণ করে। ১৯৯১ সালে সোভিয়েত ইউনিয়নের পতন হলে রাশিয়া সমন্বিত দলের অংশ হিসাবে ১৯৯২ গেমসে অংশগ্রহণ করেছিল। রাশিয়া প্রথম স্বাধীনভভাবে অংশগ্রহণ করে ১৯৯৪ শীতকালীন অলিম্পিকে।

রাশিয়ার মস্কো ১৯৮০ গ্রীষ্মকালীন অলিম্পিক সোভিয়েত ইউনিয়ন হিসাবে এবং সোচি ২০১৪ শীতকালীন অলিম্পিকের স্বাগতিক ছিল।

রুশ ক্রীড়াবিদগণ গ্রীষ্মকালীন অলিম্পিকে ৩৭৯ টি পদক এবং শীতকালীন অলিম্পিক গেমসে ১২৪ টি পদক জিতেছে।

পদক তালিকা

গ্রীষ্মকালীন পদক অনুযায়ী পদক

শীতকালীন গেমস অনুযায়ী পদক

বহিঃসংযোগ
তেরে নাম

তেরে নাম (, , আক্ষরিক অর্থে তোমার নাম) হলো ২০০৩ সালে মুক্তিপ্রাপ্ত ভারতীয় হিন্দি রোমান্টিক চলচ্চিত্র। এর পরিচালক সতীশ কৌশিক ৷এতে প্রধান চরিত্রে সালমান খান ও ভূমিকা চাওলা অভিনয় করেছিলেন। এটি ১৯৯৯ সালে মুক্তিপ্রাপ্ত তামিল চলচ্চিত্র সেতুর পুনঃনির্মাণ।

এই চলচ্চিত্রটির কাহিনি সত্য ঘটনা অবলম্বনে রচিত।

কাহিনি

শ্রেষ্ঠাংশে
 সালমান খান -  রাধে মোহন
 ভূমিকা চাওলা - নিরজারা ভরদ্বাজ 
 শচীন খেদ্বেকার  -  রাধের ভাই
 রবি কিশান  - রামেশ্বর 
 সরফরাজ খান  - আসলাম
 অনগ দেসাই -  ডাক্তার

সঙ্গীত

পুরস্কার
স্টার স্ক্রিন পুরস্কার - শ্রেষ্ঠ সংগীত পরিচালক - হিমেশ রেশমিয়া
জি সিনে পুরস্কার - শ্রেষ্ঠ নারী অভিনেত্রী (নতুন মুখ) - ভূমিকা চাউলা
স্কিন উইকলি পুরস্কার - শ্রেষ্ঠ সংগীতকার - হিমেশ রেশমিয়া
জি সিনে পুরস্কার - শ্রেষ্ঠ সংগীত পরিচালক - হিমেশ রেশমিয়া
অপ্সরা মুভি পুরস্কার - শ্রেষ্ঠ প্লেব্যাক গায়িকা - অলকা ইয়াগনিক
সানসাই পুরস্কার - শ্রেষ্ঠ প্লেব্যাক গায়িকা - অলকা ইয়াগনিক

তথ্যসূত্র

বহিঃসংযোগ

ভারতীয় চলচ্চিত্র
২০০৩-এর চলচ্চিত্র
২০০০-এর দশকের হিন্দি ভাষার চলচ্চিত্র
হিমেশ রেশামিয়া সুরারোপিত চলচ্চিত্র
আইটেম নাম্বার বিশিষ্ট চলচ্চিত্র
তামিল চলচ্চিত্রের হিন্দি পুনর্নির্মাণ
ভারতীয় প্রণয়ধর্মী অ্যাকশন চলচ্চিত্র
ভারতীয় প্রণয়ধর্মী নাট্য চলচ্চিত্র
শ্যালিকা

শ্যালিকা (ইংরেজি:Sister-in-law) হল শ্যালকের স্ত্রীলিঙ্গ।এর মানে হল স্ত্রী এর বোন। সাধারণত বৌয়ের আপন বোনকেই বলা হয় শ্যালিকা বা শালী।

বিশ্লেষণ
শ্যালিকা সংস্কৃত শব্দ, বাংলায় একে বলা হয় শালী। ইংরেজিতে বলা হয় Sister-in-law। অর্থাৎ‍ আইনগতভাবে বোন। এর দ্বারা বোঝা যায় যখন আইনানুযায়ী বিবাহ হয় তখন পরে শ্যালিকার সম্পর্ক সৃষ্টি হয়।
বিভিন্ন ভাষায় শ্যালিকাঃ

বিভিন্ন সমাজে এর দৃষ্টিভঙ্গি
বিভিন্ন সমাজে শালী ও দুলাভাইকে বিভিন্ন দৃষ্টিভঙ্গিতে দেখা হয়ঃ

ইসলামী দৃষ্টিভঙ্গি
ইসলামি আইন অনুযায়ী দুলাভাই তার শালীকে বিবাহ করতে পারবে। তবে স্ত্রী বর্তমান থাকা যাবেনা। বিচ্ছেদ হতে হবে অবশ্যই, সে ক্ষেত্রে বিচ্ছেদ বা মৃত্যু উপলক্ষ হতে পারে। আর তাই তাদের পরস্পরকে পর্দা করা বাধ্যতামূলক

হিন্দুসমাজে দৃষ্টিভঙ্গি
ছোট বোন এর মতন।

আরও দেখুন
শ্যালক

তথ্যসূত্র

পরিবার